**Szempontok a szakmai programok véleményezéséhez**

A szempontsor az alábbi jogszabályokat, valamint a Bölcsődei nevelés-gondozás Országos Alapprogramját veszi figyelembe.

* a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.)
* a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet (a továbbiakban: NM rendelet)
* a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X. 24.) Korm. rendelet (a továbbiakban: Sznyr.)

1. **Formai szempontok**

* A dokumentum szerkezetét tekintve jól tagolt, áttekintést tartalomjegyzék és az oldalszámozás is segíti.
* Nyelvezete érthető, fogalomhasználata szakszerű és következetes.
* Rendelkezik az előírt mellékletekkel. (Megállapodás, Szervezeti és Működési Szabályzat)

*A mini bölcsőde esetében a Szervezeti és Működési Szabályzat készítése nem kötelező.*

* Szerepel rajta a készítő neve és az érvényesség időtartama.
* A Gyvt. 104. § (1) bekezdés d) pontja szerint fenntartóijóváhagyással bír.

1. **Tartalmi szempontok**

A szakmai program kötelező tartalmi elemeit az NM rendelet4/A. § (1) bekezdés tartalmazza, amely szerint:

*A gyermekjóléti, gyermekvédelmi szolgáltató, intézmény szakmai programjának tartalmaznia kell*

a) a szolgáltató, intézmény nevét, székhelyét, telephelyét;

b) az ellátandó célcsoport és az ellátandó terület jellemzőit;

c) a szolgáltatás célját, feladatát, alapelveit, így különösen

ca) a megvalósítani kívánt program konkrét bemutatását, a létrejövő kapacitások, a nyújtott szolgáltatáselemek, tevékenységek leírását,

cb) az intézményen belüli és más intézményekkel történő együttműködés módját,

d) a feladatellátás szakmai tartalmát, módját, a biztosított szolgáltatások formáit, körét, rendszerességét, valamint a szolgáltatási típusnak megfelelően a gondozási, nevelési, fejlesztési feladatok jellegét, tartalmát, módját;

e) az ellátás igénybevételének módját;

f) a gyermekjóléti szolgáltató, intézmény szolgáltatásáról szóló tájékoztatás helyi módját;

g) az igénybe vevők és a személyes gondoskodást végző személyek jogainak védelmével kapcsolatos szabályokat;

h) a szolgáltatást nyújtók folyamatos szakmai felkészültsége biztosításának módját, formáit.

**3. Az egyes kötelező tartalmi elemek kifejtése:**

*a) a szolgáltató, intézmény neve, székhelye, telephelye*

Mindezek mellett célszerű még megjeleníteni a következő adatokat is:

* fenntartó neve
* intézmény ellátási területe
* férőhelyszám
* nyitvatartási idő
* elérhetőségek (telefon, e-mail, honlap)

*b) ellátandó célcsoport és az ellátandó terület jellemzői*

* település és az ellátási terület földrajzi, gazdasági jellemzőinek bemutatása
* a bölcsődei ellátást igénybevevők elvárásainak, szükségleteinek megjelenítése
* az ellátandó célcsoporthoz tartozó családok jellemző körülményei, életmódja, szemlélete (például hátrányos helyzetű családok, sajátos nevelési igényű gyermeket nevelő családok, stb.).

*c) a szolgáltatás célja, feladatai, alapelvei*

*ca) a megvalósítani kívánt program konkrét bemutatása, a létrejövő kapacitások, a nyújtott szolgáltatáselemek, tevékenységek leírása*

* a szakmai elvekre és követelményrendszerre épülő célok, feladatok bemutatása
* személyi feltételek (munkakör, létszám, szakemberek szakképzettsége, közösség szakmai és emberi motivációja)
* tárgyi feltételek (épület elhelyezkedése, megközelíthetősége, helyiségek kapcsolódása, felszereltsége, berendezése, rendelkezésre álló eszközök, játszóudvar jellemzői, felszereltsége)

*cb) az intézményen belüli és más intézményekkel történő együttműködés módja*

* a szolgáltatáson belüli együttműködés a kooperáció és a szakmai információáramlás kifejtése
* a szülőkkel való együttműködés, a velük való kapcsolattartás formáinak bemutatása
* a szolgáltatáson kívül más intézménnyel, szakértőkkel, gyermekjóléti szolgáltatókkal, védőnővel, pedagógiai szakszolgálattal, óvodával, szakhatóságokkal, stb. való kooperáció jellemzői.

*d) a feladatellátás szakmai tartalma, módja, a biztosított szolgáltatások formái, köre, rendszeressége, a gondozási, nevelési, fejlesztési feladatok*

* az Alapprogramban foglaltak helyi viszonyokra adaptált gyakorlatának bemutatása
* kiemelt szakmai célok és azok megvalósításához rendelt módszerek, eszközök
* a családok támogatása, annak erősségeire építve a szülői kompetencia fejlesztése
* egészségvédelem, az egészséges életmód megalapozása
* az érzelmi és társas kompetenciák fejlesztése
* a megismerési folyamatok fejlődésének segítése
* a bölcsődei nevelés főbb helyzetei
* a bölcsődei nevelés megvalósításának sajátos feltételei
* sajátos nevelési igényű gyermekek gondozása
* az alapellátáson túli családtámogató szolgáltatások bemutatása

*e) az ellátás igénybevételének módja*

* a szülők tájékoztatásának formái
* felvétel rendje

*f) a szolgáltatásáról szóló tájékoztatás*

* a Házirend tartalma és szerepe
* a tájékoztatás módjait (szórólap, honlap, stb.),
* az ellátás alatti tájékoztatás módjait (programról, étrendről, a gyermek fejlődéséről, stb.)

*g) az igénybe vevők és a személyes gondoskodást végző személyek jogainak védelmével kapcsolatos*

*szabályok*

* gyermeki jogok
* a szülők jogai
* a dolgozók jogai
* Érdekképviseleti Fórum működése (kivéve mini bölcsőde)

*h) a szolgáltatást nyújtók folyamatos szakmai felkészültsége biztosítása*

* önképzés megvalósulása
* tematikus belső továbbképzések
* szakmai továbbképzéseken való részvétel gyakorlata

1. **Mellékletek**

* a megállapodás tartalmazza a Gyvt.-ben előírt elemeket
* a Szervezeti és Működési Szabályzat (bölcsőde esetén) tartalmazza a bölcsődére vonatkozó információkat, pontosan rögzíti-e a szervezeti struktúrát, és ehhez kapcsolódóan a működés jellemzőit, az egyes döntési és felelősségi jogköröket

**A szakmai program nem fogadható el**:

* ha hiányoznak a jogszabályban meghatározott kötelező tartalmi elemek
* a szakmai programból nem lehet megállapítani, hogy miként történik a szolgáltatásnyújtás gyakorlati megvalósulása, milyen feltételek mentén (személyi és tárgyi feltételek) biztosítják a kisgyermekek életkorának megfelelő, biztonságos ellátását
* nem tartalmazza a kötelező mellékleteket